ADVANC รับใบอนุญาต 5G หลังจ่ายค่าไลเซนส์คลื่น 26GHz กว่า 5.3 พันลบ.
ADVANC รับใบอนุญาต 5G หลังจ่ายค่าไลเซนส์คลื่น 26GHz กว่า 5.3 พันลบ.
ADVANC รับใบอนุญาต 5G หลังจ่ายค่าไลเซนส์คลื่น 26GHz กว่า 5.3 พันลบ.
18 ก.พ. 2564

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ตามที่ บริษัท แอดวานซ์ อินโฟร์ เซอร์วิส จ ากัด (มหาชน) (บริษัท) ได้แจ้งเมื่อวันที่ 19 กุมภาพันธ์ 2563 ถึงผลการประมูลคลื่นความถี่สำหรับกิจการโทรคมนาคมย่าน 26GHz จากสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) โดย บริษัท แอดวานซ์ ไวร์เลส เน็ทเวอร์ค จำกัด (AWN) ซึ่งเป็นบริษัทย่อยร้อยละ 99.99 เป็นผู้มีสิทธิได้รับใบอนุญาตให้ใช้คลื่นความถี่สำหรับกิจการโทรคมนาคมในช่วงความถี่วิทยุ 25.2-26.4GHz (ความกว้าง 1200MHz) มีระยะเวลาใบอนุญาต 15 ปีด้วยราคารวมทั้งสิ้น 5,345 ล้านบาท (ไม่รวมภาษีมูลค่าเพิ่ม) โดยจะต้องชำระเงินประมูลคลื่นความถี่ภายใน 1 ปี นับจากวันที่ได้รับหนังสือแจ้งเป็นผู้ชนะการประมูล
ล่าสุด AWN ได้ชำระเงินค่าคลื่นความถี่ย่าน 26GHz จำนวน 5,345 ล้านบาท และดำเนินการตามเงื่อนไขและหลักเกณฑ์กสทช. ประกาศกำหนดเรียบร้อยแล้ว โดยกสทช.จะดำเนินการออกใบอนุญาตให้ใช้คลื่นความถี่ย่าน 26GHz ให้แก่ AWN ต่อไป
ทั้งนี้ คลื่นความถี่ 26GHz ถือเป็นคลื่นความถี่ที่มีความยาวคลื่นในระดับมิลลิเมตร (Millimeter-wave band) ที่จะช่วยรองรับความจุโครงข่ายในระดับสูง และให้บริการการรับส่งข้อมูลความเร็วสูงในระดับกิกะบิตต่อวินาที (Gbps) ซึ่งจำเป็นส หรับการใช้งานในลักษณะที่ต้องการการส่งข้อมูลความเร็วสูง รวมถึงการใช้งานที่ต้องการความสามารถในการส่งข้อมูลที่มีความเสถียรมากและมีความหน่วงเวลาในการส่งข้อมูล (Latency) ต่ำในระดับ 1 มิลลิวินาที การมีคลื่นความถี่ย่าน 26GHz มากถึง 1200MHz ถือเป็นการส่งเสริมศักยภาพในการให้บริการ 5G ที่หลากหลายได้อย่างมีประสิทธิภาพสูงสุด โดยเฉพาะดิจิตอลโซลูชั่นสำหรับภาคอุตสาหกรรม